Y CYFAMOD DISIGL. 


“* Canys y mynyddoedd a giliant, a'r bryniau a 
symudant; eithr fy nhrugaredd ni chilia oddi | 
wrthyt, a chy îamod fy hedd ni UT medd yr 
Arglwydd.' t— Hanlch, liv. 10. 








Cenir ar “ Old Derby.” 


Chwi gedyrn binaelau y ddaear, 
Gydoegwch a huan a lloer,. 
Safasoch effeithiau difaol, 
A threulfawr hin wresog ac oer ; 
A welsoch yr oll er y dechreu, 
Hil Adda yn do ar ol to, 
A'r diluw aruthrol lifiadau, 
A'ch cuddiodd yn nyddiau hen No. 


Chwi heiriwch alluoedd elfenol 
Feraon* trag'wyddol o'r bron, 
Taranau, mell; saethawl, corwyntoedd, 
A echenllif ddyfnderoedd y don: 
Ond gwelaf rhyw ddiwrnod gyferbyn, 
A ellwch chwi sefyll bryd hyn ? 
Y ddaear a ymchwil fel meddwyn, 
A nêrthoedd y nefoedd a gryn. 


Ti'r Aran, ar Wyddfa gyrhaeddfawr, 
Chwi neiliwch yn awr hyd y ne'; 

Mynyddoedd yr Andes ymbranciant, 
Fel hyrddod y llamant o'u lle, 

I hofran fel brain yn yr entryca, 
Chwi chwythir ag anadl yr Ior, 

A'ch twrwf fel myrdd o daranau, 
Fydd gymysg a rhuad y môr. 


* Pyramids, 

Y cloion a'r clymau cadarnaf 
Ddatodant fel dyfroedd yn awr, 

Y temlau, a'r tyrau uchelfrig, 
Ysgidwir yn gandryll i'r llawr ! 

Pe chwelid yn deilchion i'r dyfnder 
O'i ehylchoedd y belen rwy'n byw, 

Ymollwng ar ddamchwa dragwyddol, 
Nid ysgog trugaredd fy Nuw ! 


Tymhestloedd o ddn ac o frwmstan 
O'r nefoed ddylyfant i lawr ; 

Rhyferthwy o ddiluw brwmstanaidd, 
Ysgube bob congl yn awr ! 

Y nefoedd a'r ddaear ant heibio 
Yn/adeg Nos Sadwrn y byd, 

Ond geiriau'i gyfamod sydd eto 
Yn para'n ddiysgog o hyd. 


Yr annuw a welaf mewn cyfíro 
Am rywle i ddianc ar ffo! 

A'i floedd am fynyddoedd i'w guddio, 
A'i dremyn yn dduach na'r glo! 
Cnoi'i dafod wna'r truan gan arswyd, 

Pob aelod fel deilen a gryn! 
*Ond llechu dan nawdd y cyfamod 
Wna'r Cristion yn dawel bryd hyn. 


Fel yma mae'n eistedd yn llonydd, 
Digyffro, o gyrhaedd pob gwg, 

Yn gwe'd claddedigaeth holl natur, 
A'r nefoedd yn mournio mewn mwg, 

Ar un o dal fryniau gwyrddleision 
Gwlad tragwyddoldeb bell draw, 

Gan dreblu yr anthem na dderfydd, 

A thelyn o aur yn ei law. 

Dych'mygaf ei weled ef wedi'n, 

Draw, draw, yn mhen oesau ri'r dail, 
Yn nghanol rhyw gwmni claer wynion, 
A'i wisg yn ddysgleiriach na'r haul, 

Yn gwaeddi ar ludw'r hen ddaear, 
(Heb hanes gwyrddlesni na choed) 
“ Oyfamod fy Nuw i sydd eto 
Mor gadarn ei dir ag erioed !” 


Mae'n gofyn, wrth edrych o gwmpas, 
“ Pler ydych, amodau y llawr, 
A lunwyd rhwng penau coronog ! 
Ple'r ydych, ple'r ydych chwi'n awr * 
Pa le mae y. holl gyfamodau 
Wnaed yma gan ddyn gyda dyn?” 
Ond tawel ddistawrwydd pruddglwyfus 
Sisialai, “ Nid oes yma'r un!” 


Mi'u olywaf wrth esgyn i fyny, 
Drwy cror ysblenydd y gwawl, 
Yn taro ar dant y Cyfamod 
Ryw ganiad sydd danllyd o fawl, 
Nes ydyw y bryniau trag wyddol 
ìn dawnsio wrth adsain eu can, 
Ond prysur ddiflanant o'm golwg, 
Diflanant, deflanant yn lan. 


Y gwr a fu gynt e dan hoelion 
Dros ddyn pechadurus fel fi, 
A. yfodd y cwpan i'r gwaelod, 
Ei hunan ar ben Calfari; 
Flynonell y cariad trag wyddol, 
Hen gartref meddyliau o hedd, 
Dwg finau i'r unrhyw Gyfamod, 
Na thorir gan Angeu na'r Bedd. 











| Y FARN A FYDD, 





““ Ond gwybydd y geilw Duw di i'r farn am 








hyn oll.”— PREG. 





GWwNA'N llawen wr o fewn dy fro, 
A chwardd tra dalio'r dydd ; 
Nac ofna neb, ac na thrista, 
Ond cofia'r farn a fydd! 


Mwynha bob pleser, myn dy chwant, 
Na ffrwyna'r trachwant rhydd ; 

Mewn rhwysg a gloddest treulia'th dda, 
Ond cofia'r farn a fydd! 


Di'styra grefydd, a phob da, 
Â phoera'n wyneb ffydd; 
Oddiwrth foesoldeb ymbellha, 

Ond cofia'r farn a fydd! 


Myn bob difyrwch yn mhob man, 
Gwna'n ddyddan yn dy ddydd; 
Mewn gwin a gwleddoedd llawenha, 

Ond cofia'r farn a fydd. 


Na wrando ar un cynghor cu, 
Na'r ymresymu sydd; 

Dirmyga'r ddeddf, a thor bob darn, 
Ond cofia'r farn a fydd! 


Cais bob llawenydd, na lwfrha, 
.Ymhoywa, rhodia'n rhydd ; 

Gwna orchymynion Duw yn sarn, 
Ond cofia'r farn a fydd! 


Y farn! yfarn! y farn a fydd! 
O! ryfedd ddydd a ddaw ! 

Y farn! y farn! y farn a fydd ! 
A'th ddyry'n brudd mewn braw. 


EBEN FARDD. 


Jones & Co., Argraffwyr, Troedyrhiw. 


